SET เปิดเช้าพุ่ง 12 จุด แรงซื้อบิ๊กแคป-เก็งงบ “บจ.” Q3 หนุน
SET เปิดเช้าพุ่ง 12 จุด อานิสงส์แรงซื้อหุ้นใหญ่หนุน และ เก็งงบ “บจ.” ไตรมาส 3/65 หนุน ให้แนวต้าน 1,580-1,585 จุด แนวรับ 1,555-1,560 จุด
SET เปิดเช้าพุ่ง 12 จุด อานิสงส์แรงซื้อหุ้นใหญ่หนุน และ เก็งงบ “บจ.” ไตรมาส 3/65 หนุน ให้แนวต้าน 1,580-1,585 จุด แนวรับ 1,555-1,560 จุด
18 ต.ค. 2565

ผู้สื่อข่าวรายงานว่า ดัชนีตลาดหุ้นไทย ณ เวลา 10:10 น. อยู่ที่ 1,583.46 จุด เพิ่มขึ้น 12.06 จุด หรือ 0.77% สูงสุดที่ 1,583.50 จุด ต่ำสุดที่ 1,576.62 จุด มูลค่าการซื้อขาย 8.69 พันล้านบาท
สำหรับตลาดหุ้นไทยต้นภาคเช้าพุ่งกว่า 10 จุด ตามทิศทางตลาดต่างประเทศตอบรับดัชนีหุ้นดาวโจนส์บวกไปกว่า 550 จุดเมื่อคืนนี้ส่งผลให้ตลาดหุ้นเอเชียดีดตัวขึ้นเช่นกัน โดยบ้านเรารับแรงซื้อหุ้นขนาดใหญ่หนุนตลาด
นายเทิดศักดิ์ ทวีธีระธรรม รองกรรมการผู้อำนวยการ สายงานวิจัย บล.เอเซีย พลัส กล่าวว่า แนวโน้มตลาดหุ้นไทยวันนี้คาดว่าดัชนีแกว่งไซด์เวย์ขึ้นต่อได้ หลังจากที่เมื่อวานนี้พลิกกลับมาเป็นบวกได้ โดยคาดว่ายังคงมีแรงซื้อเข้ามาเก็งผลประกอบการไตรมาส 3/65 ของกลุ่มธนาคารพาณิชย์ และกลุ่มอื่นๆที่จะมีการทยอยประกาศตามมา
โดยให้แนวต้าน 1,580-1,585 จุด แนวรับ 1,555-1,560 จุด